**DĖL PANEVĖŽIO RAJONO SAVIVALDYBĖS 2019–2021 METŲ STRATEGINIO VEIKLOS PLANO PATVIRTINIMO**

2019 m. vasario 20 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 16 straipsnio 2 dalies
40 punktu, 18 straipsnio 1 dalimi ir atsižvelgdama į Strateginio planavimo savivaldybėse rekomendacijas, patvirtintas Lietuvos Respublikos Vyriausybės 2014 m. gruodžio 15 d. nutarimu Nr. 1435 „Dėl Strateginio planavimo savivaldybėse rekomendacijų patvirtinimo“ bei Panevėžio rajono savivaldybės strateginio planavimo tvarkos aprašą, patvirtintą Panevėžio rajono savivaldybės tarybos 2018 m. gegužės 30 d. sprendimu Nr. T-110 „Dėl Panevėžio rajono savivaldybės strateginio planavimo tvarkos aprašo patvirtinimo“, Savivaldybės taryba n u s p r e n d ž i a:

 1. Patvirtinti Panevėžio rajono savivaldybės 2019–2021 metų strateginį veiklos planą (pridedama).

 2. Pripažinti netekusiu galios Panevėžio rajono savivaldybės tarybos 2018 m. vasario 22 d. sprendimą Nr. T-19 „Dėl Panevėžio rajono savivaldybės 2018–2020 metų strateginio veiklos plano patvirtinimo“.

**PANEVĖŽIO RAJONO SAVIVALDYBĖS ADMINISTRACIJOS**

**INVESTICIJŲ IR UŽSIENIO RYŠIŲ SKYRIUS**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL PANEVĖŽIO RAJONO SAVIVALDYBĖS 2019–2021 METŲ STRATEGINIO VEIKLOS PLANO PATVIRTINIMO“ PROJEKTO**

2019 m. vasario 5 d.

Panevėžys

**Projekto rengimą paskatinusios priežastys.**

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 40 punktu, Strateginio planavimo savivaldybėse rekomendacijomis, patvirtintomis Lietuvos Respublikos Vyriausybės 2014 m. gruodžio 15 d. nutarimu Nr. 1435 „Dėl Strateginio planavimo savivaldybėse rekomendacijų patvirtinimo“, Panevėžio rajono savivaldybės strateginio planavimo tvarkos aprašu, patvirtintu Panevėžio rajono savivaldybės tarybos 2018 m. gegužės 30 d. sprendimu Nr. T-110 „Dėl Panevėžio rajono savivaldybės strateginio planavimo tvarkos aprašo patvirtinimo“. Strateginio veiklos plano finansinė dalis nuo 2014 m. rengiama savivaldybėje įdiegtoje Finansų ir apskaitos valdymo sistemoje.

**Sprendimo projekto esmė ir tikslai.**

Sprendimo projekto tikslas – patvirtinti Panevėžio rajono savivaldybės 2019–2021 metų strateginį veiklos planą.

Remiantis savivaldybės administracijos padalinių pateikta informacija, atlikta situacijos analizė ir nustatyti strateginio veiklos plano metmenys. Panevėžio rajono savivaldybės misija – tvarkyti rajono viešuosius reikalus, siekiant kuo geriau tenkinti rajono gyventojų poreikius. Nustatyti šie strateginiai tikslai: aktyvinti Panevėžio rajono bendruomenę ir ugdyti jos sąmoningumą; gerinti gyvenimo kokybę rajone, užtikrinant socialinių paslaugų kokybę ir prieinamumą, kuriant saugią ir švarią aplinką; skatinti rajono konkurencingumą. Parengtos aštuonios strateginio veiklos plano programos: 1) savivaldybės valdymo; 2) ugdymo proceso ir kokybiškos ugdymosi aplinkos užtikrinimo; 3) aktyvaus bendruomenės gyvenimo skatinimo; 4) rajono infrastruktūros priežiūros, modernizavimo ir plėtros; 5) socialinės atskirties mažinimo; 6) sveikatos apsaugos; 7) aplinkos apsaugos; 8) ekonominio konkurencingumo didinimo.

Strateginis veiklos planas bus tikslinamas pagal finansines galimybes patvirtinus savivaldybės biudžetą, atsižvelgiant į patvirtintus savivaldybės biudžeto asignavimus, skirtus veiklos plano programoms vykdyti.

**Kokių pozityvių rezultatų laukiama.**

Bus įgyvendinta Lietuvos Respublikos vietos savivaldos įstatymo 16 straipsnio 2 dalies
40 punkto nuostata.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

**Kokius galiojančius teisės aktus būtina pakeisti ar panaikinti, priėmus teikiamą projektą.**

Nereikia.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.**

Savivaldybės strateginiam veiklos planui įgyvendinti reikalingos lėšos gali būti skiriamos iš savivaldybės biudžeto ir kitų finansavimo šaltinių.

Vyr. specialistė Virginija Petrauskienė